हाई ब्लड प्रेशर के लिए जिम्मेदार जीन की खोज  
वैज्ञानिकों ने हाई ब्लड प्रेशर के लिए जिम्मेदार 16 जीन की खोज में सफलता पाई है जो हृदय रोग तथा हाई ब्लड प्रेशर के इलाज में सहायक सिद्ध हो सकती है।
वैज्ञानिकों ने हाई ब्लड प्रेशर के लिए जिम्मेदार 16 जीन की खोज करने में सफलता पाई है जो हृदय रोग तथा हाई ब्लड प्रेशर के इलाज में सहायक सिद्ध हो सकती है।  नेचर जर्नल में प्रकाशित एक रिपोर्ट के अनुसार वेस्टर्न ऑस्ट्रेलिया विश्वविद्यालय के नेतृत्व में एक अंतरराष्ट्रीय टीम का कहना है कि खोजे गए 16 जीन में से 10 इसका सुराग देंगे कि रक्त का नियंत्रण कैसे होता है। इस अनुसंधान में यूरोपीय मूल के दो लाख लोगों से जुटाई जानकारी का प्रयोग किया गया है।  टीम के सदस्य मैथ्यू कूपर ने कहा कि इस अनुसंधान से रक्तचाप की आनुवंशिकी को समझने का मौका मिला है। इससे उच्च रक्तचाप के उपचार और हृदय संबंधी रोगों की रोकथाम में मदद मिलेगी। हृदयाघात जैसी समस्या का कारण बनने वाले तनाव और उच्च रक्तचाप से पूरी दुनिया में करीब एक अरब लोग ग्रसित हैं।